એક વાર મુશરફ વેશપલટો કરીને પોતાના ડ્રાઇવરને લઈને પાકિસ્તાનમાં અંતરિયાળ વિસ્તારમાં ફરવા નીકળ્યા. ઘણા લાંબા ડ્રાઈવીંગ પછી એક સુમસામ હાઇવે પરપહોંચ્યા. ટ્રાફિક નહીવત હોવાથી ડ્રાઇવર પુરપાટ ઝડપે ગાડી ચલાવતો હતો ત્યાં અચનાક એક કૂતરું રસ્તા વચ્ચે આવી ગયું, ડ્રાઈવરે બ્રેક તો મારી પણ કૂતરું ગાડી નીચે આવી ગયું ને મરી ગયું. મુશરફ અને ડ્રાઇવર બંને બહાર આવીને કંઈ સમજે-વિચારે એ પહેલા તો કૂતરાનો માલિક આવી ગયો; કૂતરાનો માલિક તો સીધો ચઢી બેઠો કે તમે મારા કૂતરાને કચડીને મારી નાખ્યો હવે તમારે મને વળતર આપવું પડશે, જો નહિ આપો તો ગામડા વાળાને બોલાવીને તમને હેરાન કરી નાખીશ. મુશરફને આવું બધું ટાળવું હતું એટલે તેમણે કીધું કે કેટલા રૂપિયા આપું, માલિક બોલ્યો કે મારે તો 25000 રૂપિયા જોઈએ. હવે મુશરફ મૂંઝાયા કે સાલું કરવું શું? કેમકે એટલા રૂપિયા તેમની પાસે હતા નહિ ને જો ના પાડે તો પેલો ગામડા વાળા ને બોલાવી લાવશે ને જો ભૂલ થી પણ એમની ઓળખ જાહેર થઇ જાય તો તેમનું તો આવી બને. ડ્રાઇવરને મુશરફે આ વાત કરી, ડ્રાઇવર બોલ્યો હું આજુબાજુના ગામડામાં જઈને કંઇક વ્યવસ્થા કરું; આમ કહી ડ્રાઇવર રવાના થયો.